天津

天津（粵拼：tin1 zeon1，英文：Tientsin，普通話拼音：Tiānjīn），舊簡名沽（gu1），今簡名津（zeon1），係中華人民共和國一直轄市，位於華北地區海河嘅五條主要支流喺呢度匯合流入渤海。天津係中國第五大城市，喺上海、北京、廣州同武漢之後。2006年3月22號嘅國務院常務會議，第一次將天津定位做北方經濟中心，同埋將開發天津濱海新區寫入十一五規劃。 政區上天津市畀河北省圍住，西北同北京市接壤。 名 「天津」呢個典故最早出現喺戰國時代楚國大詩人屈原嘅詩歌名句。呢位處於逆境中嘅苦吟詩人，喺《離騷》入面寫咗「朝發軔於天津兮」咁昂揚嘅詩句。呢段文采華美嘅詩歌大意係：搬開停車用嘅軔木啦！迎住朝陽從天津出發，就去得到我理想嘅頂峰崑崙之巔。「天津」個名，最流行嘅講法係「天子渡口」之意思。話說大明皇帝朱棣諗到自己奪取帝位成功，係由渡過沽河開始，所以喺永樂二年十一月二十一日（西曆1404年12月23號），傳諭旨「築城浚池，賜名天津」。亦有講法指係來自同名星「天津（四）」。 史 租界 1860年被闢為通商口岸後，曾經有九個國家喺天津沿海河兩岸開闢租界。佢哋係： 天津英租界，1860年。1941年12月8日，日軍進佔英租界。 天津美租界，1860年。1902年併入天津英租界。 天津法租界，1861年。 天津德租界，1895年。1917年收復。 天津日租界，1898年設立，1903年開發。 天津俄租界，1900年。 天津意租界，1902年。 天津奧租界，1902年。1917年收復。 天津比租界，1902年。 20世紀初，各國進行吹泥墊地，疏濬咗海河航道，又用泥沙填平租界中嘅沼澤，改善咗天津嘅投資環境。天津發展成僅次於上海嘅中國第二大工商業城市。1945年日本投降，國民政府正式收復各國租界。 地理 天津位於東經117.2°，北緯39.1°，海拔2到5米。喺華北平原東北，北屏燕山，東臨渤海。係華北平原嘅最低點同海河水系嘅匯流處，號稱「九河下梢」。屬溫帶季風氣候，四季分明，一月平均氣溫-6℃到-4℃，七月平均氣溫25℃到27℃，年降雨量為500～700毫米。 政治上同河北、北京接壤，隔海望見山東同遼寧。 行政區 現轄13個區，3個縣。 市轄區：和平區、河東區、河西區、南開區、河北區、紅橋區、東麗區、西青區、津南區、北辰區、武清區、寶坻區、濱海新區。 縣：靜海縣、寧河縣、薊縣。 經濟 2006年天津地區生產總值（GDP）係4337.73 億元人民幣，係全國第六。2008年GDP 係 6354 億（900 億美金），比上年多 16.5%，人均GDP 係 55,473 元人民幣 。 金融貿易 天津係華北地區（包括：北京、河北、山西、內蒙古等）乃至整個三北地區（東北、華北、西北）嘅主要出海口，係北方環渤海地區傳統嘅經濟、金融中心，工商業大都市。 工業 天津工業門類齊全，人均工業產值全國前列。電子、冶金、石化、汽車、飛機、紡織等輕重工業發達。 傳統上，天津生產全中國最優質嘅產品，包括皮鞋、三球、西樂器、地毯、單車、油墨、純鹼咁。天津係中國第一家電視機、單車同手錶嘅產地。但改革開放之後，天津產品嘅優勢慢慢俾其他地區超過，工業重要性逐漸俾商業同金融業取代。 經濟開發區 天津經濟技術開發區：天津最著名嘅經濟開發區。該開發區有許多特殊經濟政策，從而能夠吸引大企業喺天津投資。喺經濟制度等方面，泰達不隸屬於任何行政區，由天津市政府開發區管理委員會直轄。北京到天津嘅火車一般只喺北京、豐台、天津、泰達等大站停站，泰達一般都係京津列車天津地區嘅終點站，可見泰達嘅重要性。 西青開發區：分佈著如寶潔、中芯國際、飛思卡爾、聯邦快遞、現代、三星、LG、松下、豐田、高樂高、飛馬縫紉機、住友電工、本田、武田製藥、富士膠卷、日商岩井等一批知名度較高嘅國際性企業。 各市區有自己嘅經濟開發區、工業園區、技術園區、科技園區等。命名多種多樣，但其目嘅都係吸引外資，並且減少市內高污染、高噪音企業對市民生活嘅影響。 北辰開發區、北辰科技園區、北辰經濟開發區、寧河縣蘆台經濟開發區。 國內生產總值數據 數據來自北方網 人口 天津市常住人口為1042.53萬人(2005年11月1日），天津市通常因此被稱為「特大城市」。天津嘅主體民族為漢族，漢族人口佔天津市總人口嘅98%。另有回族、朝鮮族、滿族、蒙古族等少數民族。 根據天津市2005年人口抽樣調查主要數據快速彙總結果，從2000年到2005年，天津市常住人口年平均增加8.32萬人，年平均增長0.82%。比2000年第五次全國人口普查時增加咗41.62萬人。2005年底全市總人口為1043萬人，外來人口成為天津人口規模增長嘅主要因素。 其中5年來外來常住人口年均增長率為5.54%，佔5年來常住人口增量嘅64.9%，成為天津人口快速提升嘅主要因素。天津常住人口中，居住喺城鎮嘅有783.06萬人，佔總人口嘅75.11%；居住喺鄉村嘅人口259.47萬人，佔總人口嘅24.89%。與第五次全國人口普查相比，城鎮人口占總人口嘅比重上升咗3.12個百分點。 交通 有關文章 天津交通 天津地鐵 天津軌道交通 天津地鐵既有線 航空 天津濱海國際機場(ZBTJ)位於天津市區以東，離市中心有20餘公里嘅距離。於1996年10月被國務院升格為「國際定期航班機場」，並改名至現今名稱。2008年，天津濱海國際機場一期擴建工程完工，大幅改善咗天津機場嘅條件。 鐵路 天津處於津浦（京滬）、京山（京哈）兩大鐵路幹線嘅交匯處，係重要嘅鐵路樞紐。 天津站位於河北區海河畔。始建於1886年，1888年10月3日通車，1892年遷入現址，又名「老龍頭火車站」。1900年重新擴建，命名「天津紫站」，1904年更名「天津老站」，1911年更名「天津東站」。1987年4月9日擴建，1988年10月1日竣工。2007年1月再次實施改擴建工程，客運功能已於2008年8月1日投入使用，預計車站地上地下配套設施將於2010年整體完工。京津城際鐵路嘅天津始發站。 天津北站位於河北區，距離天津站4千米。 天津西站位於紅橋區，連接華北、東北和華東地區嘅鐵路樞紐。距離天津站約4千米。 天津塘沽站位於塘沽區。 天津泰達站位於天津經濟技術開發區。 請參閱京津城際鐵路及天津地鐵。 道路 連接天津嘅高速公路有京津塘高速公路、津薊高速公路、津濱高速公路、唐津高速公路、京滬高速公路、京瀋高速和津保高速公路。 9月29日舉行嘅天津市國家高速公路命名與編號調整方案新聞發佈會上公佈，根據交通部規定，國家高速公路嘅名稱和編號將喺年內重新進行統一編號和命名。其中途經天津嘅6條國家高速公路，其命名和編號將發生相應變化。根據國家統一安排，今後對屬於國家高速公路網內嘅每一條公路，都以「G」作標識，後加阿拉伯數字，按序列進行編號。經過天津境內嘅6條高速公路命名編號分別為：G1-京哈高速、G2-京滬高速、G3-京台高速、G18-榮烏高速、G25-長深高速、G2501-天津繞城高速。到2008年年底，這6條國家高速公路將完成重新統一命名與編號調整、交通標誌更換等工作。 連接天津嘅國道有103國道、104國道、112國道、205國道等。 城市內部有內環線、中環線、外環線，和幾條快速路。目前規劃建設環外環 公共交通 天津公共交通系統始建於1904年4月26日，1906年6月2日第一條有軌電車線路建成通車，係中國第一個擁有城市公共交通系統嘅城市。 請睇天津地鐵同埋津濱輕軌。 有軌電車 天津市區有軌電車於1904年由比利時世昌洋行開始修建，1906年6月第一條公交線路白牌環城有軌電車開通運營，係中國第一個建設和開通公共交通系統嘅城市。 白牌有軌電車環城運行，設北大關、北門、商會、考工廠、北海樓、東北角、崇仁宮、東門、馬棚胡同、東南角、廣益大街、榮業大街、縣衙門、南門、南門裡、西南角、西門、西門北、西北角、福建會館、縣公署等站。 紅牌有軌電車自北大關起經北馬路、東北角、東浮橋（今金湯橋）經大馬路（建國道，屬於天津奧租界和天津意租界）到達天津火車站。 黃牌有軌電車自北大關起經北馬路、東馬路、東南角、勸業場到達海關（今赤峰道大沽路口）。經過天津日租界和天津法租界。 藍牌有軌電車自北大關起經北馬路、東馬路、東南角、勸業場、萬國橋（今解放橋）到達天津火車站。中間穿過天津日租界和天津法租界。 1921年，綠牌有軌電車通車。自老西開（今國際商場附近），沿今濱江道、萬國橋到達天津火車站。基本位於天津法租界內。 1927年，花牌有軌電車通車。自東北角到海關。經過天津日租界和天津法租界。 1947年，紫牌有軌電車通車。自金鋼橋到天津北站。 有軌電車線路於1964年至1973年全部拆除。此後建設嘅無軌電車線路也於1995年全部拆除。 濱海新區有軌電車工程將於2005年9月15日動工修建，引入法國嘅Translohr膠輪導軌輕鐵系統，一期工程為試驗線，2006年底一期工程通車，一期工程從津濱輕軌洞庭路站到泰達第三大街南開大學泰達學院，全長約8.8公里，計劃採用島式月台設計，設置14座車站，每3分鐘一班車，每班車全程運行20分鐘。二期工程從塘沽區海河外灘公園到漢沽區航母艦船公園，全程30公里。 工程總投資人民幣5億元，其中一期工程試驗線1.9億元（唔計車）。 旅遊 獨樂寺 萬里長城（聯合國教科文組織世界文化遺產，1987年） 黃崖關 北少林 三岔河口（舊稱三會海口） 大沽口炮台 大悲禪院 天后宮（民俗博物館） 玉皇閣 文廟 老城博物館 廣東會館 李純祠堂 天津三寶 五大道 和平路與濱江道商業街 利順德大酒店 海河外灘 中心公園（原法租界） 天津中山公園（舊稱勸業會場） 北寧公園 水上公園 西沽公園 人民公園 銀河廣場 北方近代工業博物館 平津戰役紀念館 天津之眼摩天輪 天津薊縣盤山[1] 意大利風情街，原外國租界，2008年修繕竣工。意大利風情街嘅一篇帖子 南市食品街 天津廣播電視塔 天津奧林匹克中心體育場（「水滴」體育場） 南開大學、天津大學（原北洋大學） 濱海國際會展中心 公園 天津有好多公園同埋花園，有啲公園開始免費。以下係天津市比較著名嘅公園，重有好多小公園和同埋社區公園、花園冇列出。 津門十景 舊說津門八景（清末民初） 另一說津門十景（現代） 文化 全市共有1處國家重點風景名勝區、1座國家歷史文化名城、1座直轄市級歷史文化名城、15處全國重點文物保護單位（含京杭大運河嘅天津段）、59處市級文物保護單位。電視台1間，報業集團2間. 國家重點風景名勝區：盤山 國家歷史文化名城：天津 直轄市級歷史文化名城：薊縣 全國重點文物保護單位： 獨樂寺（1） 義和團呂祖堂壇口遺址（2） 大沽口炮台（3） 望海樓教堂（3） 天津利順德飯店舊址（4） 南開學校舊址（4） 天津廣東會館（5） 天津勸業場大樓（5） 相聲、天津快板、河北梆子、京劇、京韻大鼓等係天津著名嘅曲藝項目。 飲食 津菜 津菜發源於天津，以鮮咸為主，口感軟嫩酥爛，最能代表天津風味嘅菜餚有八大碗、四大扒等。小站稻頗為著名。 特色小吃 狗不理包子 十八街麻花 耳朵眼炸糕 果仁張 煎餅果子 天津燒餅 豆腐腦 鍋巴菜 羊雜碎 餛飩，雲吞 鍋貼 砂鍋 糕干 羊湯 糖堆兒，北京地區稱冰糖葫蘆 卷圈兒 貼餑餑熬魚 素什錦 小李燒雞 爐爐香嘅燒餅 鍋餅兒 五香花捲 宗教 道教 玉皇閣 呂祖堂 佛教 大悲禪院 薊縣獨樂寺 漁陽觀音寺塔 寶坻石幢 掛甲寺 薦福庵 薦福觀音寺 藥王廟 西沽潮音寺 塘沽潮音寺 掛月峰雲罩寺 盤山萬松寺 盤山天成寺 盤山多寶佛塔 盤山千像寺 天主教 天津教區 西開教堂 望海樓教堂 基督教 濱江道維斯理堂 崗緯路公理會堂 伊斯蘭教 天津清真大寺 金家窯清真寺 天穆清真北寺 河西區三義莊清真寺 猶太教 天津猶太教堂 天津八大家 咸豐年間 天成號韓家：海運 益德裕高家：鹽務 楊柳青石家：糧業 土城劉家：糧業 正興德穆家：糧業 振德黃家：鹽務 長源楊家：鹽務 益照臨張家（海張五）：鹽務 光緒年間（九大家） 民間歌謠：「財勢大，數卞家，東韓西穆也數他。振德黃，益德王，益照臨家長源楊。高台階，華家門，冰窯胡同李善人。」 卞：進口紗布 韓：天成號韓家 穆：正興德穆家 黃：振德黃家 王：益德王家，錢莊。 張：益照臨張家 楊：長源楊家 華：鹽務，油坊，茶莊。書法家華世奎。 李：鹽務，錢莊，商號，房地產。企業投資：開灤、啟新。 民國年間 金（金桂山）：瑞興益棉紗莊 潘（潘耀庭）：瑞興益棉紗莊 孫（孫烺軒）：元隆綢布店 胡（胡樹屏）：元隆綢布店 卞（卞潤吾）：隆順棉紗莊 范（范竹齋）：同益興棉紗莊 喬（喬澤頌）：敦慶隆綢布店 紀（紀慰瞻）：敦慶隆綢布店 書畫八大家 天津喺新中國成立後，風氣漸漸地趨於保守。喺傳統繪畫上更係如此，書畫八大家既係其中嘅代表。 孫其峰 孫克綱 王學仲 王頌余 蕭朗 愛新覺羅溥佐 趙松濤 穆仲芹 其他津門書畫名家 華世奎：書法家 梁崎 慕凌飛 杜滋齡 白庚延 霍春陽 劉奎齡 運動會 2007年6月23日喺香港舉行嘅第23屆東亞運動會總會全體會議上，選出天津成為2013年東亞運動會嘅主辦城市。 名人 清末民初生活喺天津嘅名人 政界 藝術界 演藝界 其他 友好城市 亞洲 日本神戶 日本千葉 日本四日市 韓國仁川 越南海防 蒙古國烏蘭巴托 土耳其伊茲美爾 歐洲 瑞典延雪平 德國沙亞 法國北部-加來海峽 意大利倫巴第大區 荷蘭格羅寧根 波蘭胡芝 波斯尼亞薩拉熱窩 保加利亞普羅夫迪夫 烏克蘭夏爾奇夫 希臘塞薩洛尼基 北美洲 美國費城 美國慕拜爾 美國菲奇堡 南美洲 巴西里約熱內盧州 巴西亞馬遜州 大洋洲 澳洲墨爾本 紐西蘭威靈頓 非洲 象牙海岸阿必仁 參考 睇埋 行政區劃：天津市行政區劃 天津史 天津領導人 天津經濟 交通：天津交通、天津地鐵、津濱輕軌、天津軌道交通、天津地鐵既有線 天文：小行星2209、天津近期日食一覽 租界：天津租界 天津水源 天津教案 天津教育 天津老城 出面網頁 天津政務網 天津之窗 北方網 天津熱線 關於天津嘅信息 （英文） 天津經濟技術開發區政府 天津靜海 天津建衛六百週年紀念 天津黃頁